2 Fa o sa ntse o le mo dingwageng tsa bosha kgotsa o sa tswa go simolola dingwaga tsa bo20, ke eng se se botlhokwa mo go wena? Batho ba le bantsi mo lefatsheng ba tsaya dithoto e le tsone dilo tsa botlhokwa—go amogela madi a mantsi, go nna le legae le lentle kgotsa go nna le didirisiwa tsa bosheng tsa ileketeroniki. Le fa go ntse jalo, fa e le gore re amegile fela ka dilo tseno, go na le sengwe sa botlhokwa se se tlhaelang—dikhumo tsa semoya. Ka maswabi, batho ba le dimilionemilione gompieno ga ba ise ba simolole go di batla. Lona basha ba ba godisitsweng ke batsadi ba Bakeresete, lo tshwanetse go nna kelotlhoko gore lo se ka lwa lebala botlhokwa jwa se lo se amogetseng e le boswa jwa semoya. (Math. 5:3) Go sa bontshe go bo anaanela go ka felela ka diphelelo tse di botlhoko tse di ka amang botshelo jwa gago jotlhe.